b'\n_START_ARTICLE_\nWeltschmerz\n_START_PARAGRAPH_\nWeltschmerz (njem. svjetska bol) je popularan izraz koji je prvi uveo njema\xc4\x8dki pisac Jean Paul a dovodi se u vezu sa romanti\xc4\x8darima sa kraja 18.-og i po\xc4\x8detka 19. stolje\xc4\x87a._NEWLINE_Postao je op\xc4\x87e prihva\xc4\x87en i od strane tzv. "lai\xc4\x8dke mase". Tim imenom poku\xc5\xa1ao se objasniti i opisati kolektivni osje\xc4\x87aj \xc5\xbealosti i bespomo\xc4\x87nosti koji je u to vrijeme zahvatio tisu\xc4\x87e mladih ljudi, prete\xc5\xbeito umjetnika i intelektualaca. Rije\xc4\x8d je o sentimentalnom osje\xc4\x87anju cijele jedne generacije, a \xc5\xa1to je bila njihova reakcija (i izraz bespomo\xc4\x87nosti) pred zlom, nepravdom i besmisleno\xc5\xa1\xc4\x87u koji su, kako im se \xc4\x8dinilo, obilje\xc5\xbeavali svijet u kojem \xc5\xbeive. Mladi ljudi, naj\xc4\x8de\xc5\xa1\xc4\x87e pod utjecajem poezije, sna\xc5\xbeno su podlijegali "svjetskoj boli", te je se nerijetko rje\xc5\xa1avali na najgori i najjednostavniji mogu\xc4\x87i na\xc4\x8din - samoubojstvom.'